আবার প্লে ব্যাকে পটা, মুক্তি পেল ‘রুফটপ সং’

ওয়েব ডেস্ক: অনেকদিন পর বাংলা সিনেমায় প্লে ব্যাক করলেন গায়ক অভিজিৎ বর্মন (Abhijit Barman), যিনি তাঁর ডাকনাম পটা (Pota) নামে খ্যাত। আগামী ২৬ সেপ্টেম্বর মুক্তি পেতে চলেছে অনীক দত্তের (Anik Datta) থ্রিলার ছবি ‘যত কাণ্ড কলকাতাতেই’ (Joto Kando Kolkatatei)। সেই ছবির গানই বুধবার ইউটিউবে চলে এসেছে সেই গান, যার নাম ‘রুফটপ সং’। শুধু গাওয়া নয়, গানের দৃশ্যে সশরীরের দেখা যাচ্ছে পটাকে। পটা ছাড়াও গানটিতে গলা মিলিয়েছেন মৌসুমী দত্ত, যিনি এই গানে বেস গিটার বাজিয়েছেন। গিটার বাজিয়েছেন রুদ্রনীল চৌধুরী।

অনীক দত্তের এই ছবির প্রধান চরিত্রে অভিনয় করছেন আবীর চট্টোপাধ্যায় (Abir Chatterjee)। সত্যজিৎ রায়ের (Satyajit Ray) বিভিন্ন গোয়েন্দা কাহিনি থেকে অনুপ্রেরণা নিয়ে এই ছবির গল্প বানিয়েছেন অনীক, তাঁকে সহায়তা করেছেন সন্দীপ রায়। বাঙালির শ্রেষ্ঠ উৎসব দুর্গাপুজো শুরু হওয়ার ঠিক মুখেই মুক্তি পেতে চলেছে ছবিটি, অধীর আগ্রহে দর্শককুল।

দেখুন অন্য খবর: